jkorsvik/nowiki_second_scrape_merged huggingface dataset:
Konferansier

Konferansier er en person som har i oppdrag å introdusere og binde sammen ulike opptredener i en konsert, et underholdningsprogram, en revy eller en annen form for forestilling.
Arbeid som konferansier kan være innbringende, og mange kjente personer fra underholdningsbransjen tar på seg oppdrag som konferansierer for ekstra inntekt. Spesielt blant programledere og musikere er det ikke uvanlig med oppdrag som konferansierer. I utvelgelsen av en konferansier vil en persons utstråling og talegave, gjerne med en humoristisk tone, bli vektlagt. Et kjent ansikt synes også å være sentralt, samt musikalske evner der personen kan underholde alternativt mellom de offisielle innslagene. 
Det kan trekkes likheter mellom et oppdrag som konferansier og en stand up-komiker. Også toastmaster og festleder er oppdrag som ligger tett på jobben som konferansier.
Vannpolo under Sommer-OL 1932

Vannpolo under Sommer-OL 1932. Vannpolo var med for åttende gang på det olympiske programmet 1932 i Los Angeles. Fem lag deltok og det ble spilt en enkeltserie der alle lagene møttes en gang. Brasil ble diskvalifisert. Ungarn vant alle sine tre kamper og ble olympiske mestere i vannpolo.    


== Medaljer ==


=== Tabell ===


== Medaljevinnerne ==
142857

142 857 er det laveste og mest kjente ekte sykliske tallet. Hvis du multipliserer tallet med 1, 2, 3, 4, 5 eller 6 vil svaret bli en syklisk permutasjon av seg selv.

1 × 142 857 = 142 857
2 × 142 857 = 285 714
3 × 142 857 = 428 571
4 × 142 857 = 571 428
5 × 142 857 = 714 285
6 × 142 857 = 857 142
7 × 142 857 = 999 999Hvis du fortsetter å multiplisere det med høyere tall vil svaret alltid være en variasjon av 142 857 eller 999 999. For eksempel:

8 × 142 857 = 1 142 856 (Adder de seks siste sifferne med resten, og svaret blir 142 857.)42 × 142 857 = 5 999 994 (Adder de seks siste sifferne med resten, og svaret blir 999 999.)142 857 × 142 857 = 20 408 122 449 (Adder de seks siste sifferne med resten, og svaret blir 142 857. Det er mulig du må gjenta prosedyren flere ganger for høyere tall)
FC Twente

FC Twente er en nederlandsk fotballklubb fra byen Enschede som spiller på det øverste nivået i nederlandsk fotball, Eredivisie. Klubben ble grunnlagt i 1965 som følge av en sammenslåing av to andre klubber, Sportclub Enschede og Enschedese Boys.
FC Twente ble seriemester i sesongen 2009-2010 og dette er første og eneste gang klubben har vunnet serien. De har havnet på andreplass tre sesonger, tok andreplass i UEFA-cupen i 1974/75 og har vunnet KNVB-cupen tre ganger mellom 1977 og 2011. Klubben har siden 1998 hatt De Grolsch Veste som hjemebane.
Hallvar Thoresen var toppscorer i klubben i to sesonger, 1979/1980 og 1980/1981.


== Historie ==


=== Etablering og tidlige år ===
Klubben fikk sin begynnelse 1. juli 1965 da Sportclub Enschede og Enschedese Boys slo seg sammen. Sportclub Enschede hadde tidligere vunnet det nederlandske mesterskapet i 1926.
Klubbens fikk suksess allerede kort tid etter sammenslåingen under trener Kees Rijvers. Twente havnet på tredjeplass i serien i 1969, fjerdeplass i 1970, femteplass i 1971, og tredjeplass igjen i både 1972 og 1973. Sentrale spillere på laget var lokale helter, blant dem Epi Drost, Eddy Achterberg, Kick van der Vall and Theo Pahlplatz. Deres beste sesong helt fram til moderne tid kom i 1973/1974-sesongen. Da kjempet Twente mot Feyenoord om seriemesterskapet helt til siste runde. Det hele ble avgjort i siste kamp for sesongen da de to lagene møtte hverandre. Feyenoord vant den dramatiske kampen 3-2. Da ble det bare andreplass og billett til UEFA-cupen for Twente.
Twente tok til gjengjeld og virkelig gjorde det beste ut av den sesongen med UEFA-cup. Twente slo ut Velež i kvartfinalen og Juventus i semifinalen og tapte finalen mot Borussia Mönchengladbach.
Twente spilte uavbrutt i Eredivisie mellom 1965 og 1983, og igjen mellom 1984 og 2017.


== Spillerstall ==
Oppdatert 5. november 2022.


=== Utlånte spillere ===


== Kjente spillere som har spilt for Twente ==
 Hallvar Thoresen


== Referanser ==


== Eksterne lenker ==
Fctwente.nl – Klubbens nettsider (på nederlandsk)
Dylan Hughes

Dylan Hughes (født 23. januar 1985 i Vancouver) er en kanadisk fotballspiller av walisisk nedstamning. Han er for tiden klubbløs. 
I 2005 signerte han for Newcastle United FC etter å ha gått dit fra Kaiserslautern. April 2006 signerte han for RKC Waalwijk i Nederland og var i samme sesong på et kort lån til VVV-Venlo. Han har også vært innom Regensburg. 
Han har også aldersbestemte landskamper for både Wales og Canada. Januar 2008 prøvespilte han for Løv-Ham i Bergen uten å få kontrakt.


== Referanser ==


== Eksterne lenker ==
(en) Dylan Hughes – Transfermarkt
Biola University

Biola University er et uavhengig, kristent universitet i La Mirada, California i USA. Det ble grunnlagt i 1908.
Ved Biola studerer 5 752 studenter (2006), og skolepengene er US$ 25 143. Det gis undervisning opp til doktorgradsnivå.
Senteret tilbyr en Masters in Divinity in Messianic Jewish Studies.


== Referanser ==


== Eksterne lenker ==
(en) Offisielt nettsted 
(en) Biola University – kategori av bilder, video eller lyd på Commons
Bloomsburg University of Pennsylvania

Bloomsburg University of Pennsylvania er et delstatseid universitet i Bloomsburg i Pennsylvania, USA. Det ble grunnlagt i 1839, og er en av de fjorten lærestedene som utgjør Pennsylvania State System of Higher Education (PASSHE).
Bloomsburg har 8 723 studenter (2006)), og US$ 6 412 i skolepenger. Undervisningen gis opp til doktorgradsnivå. Bloomsburg har også to kurs for militære reserveoffiserer.


== Referanser ==


== Eksterne lenker ==
(en) Offisielt nettsted
Boise State University

Boise State University i Boise, Idaho er et delstatseid universitet som ble grunnlagt i 1932. Boise State fikk universitetsstatus i 1974.
Det er (2006) i alt 18 826 studenter ved Boise State, og skolepengene var samme år på 4 154 dollar for studenter fra Idaho.
Det gis grader helt opp til doktorgradsnivå, med fokus på klassiske humanistiske, sosiale og teknologiske fag, inklusive lærerutdanning.


== Eksterne lenker ==
(en) Offisielt nettsted 
(en) Boise State University – kategori av bilder, video eller lyd på Commons
Bowie State University

Bowie State University er et delstatseid universitet i Bowie, delstaten Maryland i USA. Det ble grunnlagt i 1910 som et av de såkalte Historiske svarte læresteder i USA.
Bowie State har (2006) i alt 19 108 studenter, og skolepengene er på US$ 9 060 årlig. Undervisningen gis opp til doktorgradsnivå (Ph.D). fagretningene er de typiske liberal arts-fagene – humaniora, sosialvitenskapelige fag, psykologi, sykepleieutdanning, lærerutdanning, natuvitenskapelige fag og økonomi.
Mickey L. Burnim har vært rektor ved Bowie State siden september 2006.


== Eksterne lenker ==
(en) Offisielt nettsted 
(en) Bowie State University – kategori av bilder, video eller lyd på Commons
Sons of Northern Darkness

Sons of Northern Darkness (utgitt 2002) er et studioalbum av det norske black metal bandet Immortal. Musikalsk er det svært likt Immortals foregående album, og det er det letteste å få tak i utenfor Norge. Det ble gjenutgitt i 2005, da med bonus-DVD i tillegg. 


== Sporliste ==
«One by One» (5:00)
«Sons of Northern Darkness» (4:47)
«Tyrants» (6:18)
«Demonium» (3:57)
«Within the Dark Mind» (7:31)
«In My Kingdom Cold» (7:17)
«Antarctica» (7:12)
«Beyond the North Waves» (8:06)Låttekstene er skrevet av Demonaz


== Bonus DVD ==
«Wrath from Above»
«Damned In Black»
«One By One»
«Tyrants» (del 1)
«Tyrants» (del 2)
«Solarfall»
«Beyond the North Waves»


== Artister ==
Abbath Doom Occulta – gitar og vokal
Reidar «Horgh» Horghagen – trommer


== Kilder ==
Sons Of Northern Darkness hos Encyclopaedia Metallum
Sons Of Northern Darkness hos BestBlackMetalAlbums.com


== Eksterne lenker ==
(en) Sons of Northern Darkness på Discogs 
(en) Sons of Northern Darkness på MusicBrainz 
(en) Sons of Northern Darkness på Encyclopaedia Metallum 
(en) Sons of Northern Darkness på Spotify 
(en) Sons of Northern Darkness på AllMusic
Sosnovoborsk (Krasnojarsk kraj)

Sosnovoborsk (russisk: Сосновобо́рск) er en by i Krasnojarsk kraj i Russland. Den ligger på høyre bredd av elva Jenisej, 45 km nordøst for Krasnojarsk. Innbyggertall: 30 700 (2005 est.), 30 586 (folketelling 2002), 29 686 (folketelling 1989).
Den ble grunnlagt i 1971 som en bymessig bosetning. Den fikk bystatus i 1985.


== Eksterne lenker ==
Offisielt nettsted 
(en) Sosnovoborsk – kategori av bilder, video eller lyd på Commons
Valeseguyidae

Valeseguyidae er en liten og nylig beskrevet familiegruppe av små mygg.
Den har til nå bare tre arter, kjent fra Australia og fra ravfossiler fra Burma i Asia og Den dominikanske republikk i Mellom-Amerika.


== Systematisk inndeling ==
De to slekten i Valeseguyidae var tidligere klassifisert som en delgruppe (underfamilie) i familiegruppen vindusmygg (Anisopodoidae). Nyere forskning på karakterer i vingeårene, kjønnsorgan, på hodet, leggene og detaljer på brystpartiet, viser at de er søstergruppe med gjødselmygg i overfamilien Scatopsoidea. 

Tovinger (Diptera)
Mygg (Nematocera)
Psychodomorpha
Overfamilien Scatopsoidea
Familien Valeseguyidae' – en ekstant art, to utdødde arter
slekt Cretoseguya
Cretoseguya burmitica – utdødd, er beskrevet ut fra funn av en hunn mygg i rav fra Burma
slekt Valeseguya  Colless
Valeseguya disjuncta Grimaldi – utdødd, funnet i rav fra Den dominikanske republikk
Valeseguya rieki Colless  – kjent fra ett eksemplar fra en australsk malaisefelle


== Kilder ==
Amorim, D. de S. and D. A. Grimaldi. 2006. Valeseguyidae, a new family of Diptera in the Scatopsoidea, with a new genus in Cretaceous amber from Myanmar. Syst. Entomol. 31. side 508-516


== Eksterne lenker ==
(en) Valeseguyidae i Encyclopedia of Life 
(en) Valeseguyidae i Global Biodiversity Information Facility 
(en) Valeseguyidae hos Fossilworks 
Valeseguyidae – detaljert informasjon på Wikispecies 
Tree of Life Web Project. 2007. Valeseguyidae. Version 29 November 2007 (temporary). in The Tree of Life Web Project, http://tolweb.org/
Norsk Entomologisk forening – for deg som vil lære mer om insekter.
Leuctridae

Leuctridae er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.
De fleste artene lever i kjøligere områder og mange finnes hovedsakelig på den nordlige halvkule. De mangler også på de kaldeste stedene som i Arktis.


== Utseende ==

Kroppen er mørk brun på farge og mellom 6 og 13 millimeter lang.  Artene i denne gruppen har to svärt korte haletråder (cerci).
De fire vingene har samme form, men bakvingene er noe mindre enn framvingene. I hvile ruller den vingene tett sammen rundt kroppen og insektet virker nåletynt. Vingespennet er mellom 10 og 20 millimeter.
Nymfene er ganske flate og vanligvis gul eller oker farget. Nymfene har to haletråder.


== Levevis ==
Om våren og utover forsommeren finnes de nyklekte voksne på snø, langs bekker. De voksne sitter ofte på en trestamme eller en stein.
Leuctridae har nymfestadiet i både stillestående og rennende vann. Både i mindre bekker, små dammer og innsjøer.
Paringen skjer i vegetasjonen ikke langt fra vannet, tidlig om våren. Hunnen legger eggene i vannmassene.  Nymfen kryper rundt på bunnen, både på sand bunn og blant planter. De lever av organisk materiale, som alger eller råtnende planter. De voksne spiser ikke.
Leuctridae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter.


== Systematisk inndeling med norske arter ==

Orden Steinfluer (Plecoptera)
Underorden Arctoperlaria
Gruppe Euholognatha
Overfamilie Nemouroidea
Familie Leuctridae
Slekten Leuctra Stephens, 1836  – med 127 arter i Europa, 4 i Norge.
Leuctra digitata Kempny, 1899
Leuctra fusca (Linnaeus, 1758)
Leuctra hippopus Kempny, 1899
Leuctra nigra (Olivier, 1811)
Slekten Pachyleuctra Despax, 1929 – 3 arter i Europa
Slekten Tyrrhenoleuctra Klapálek, 1903 – 3 arter i Europa


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4


== Eksterne lenker ==
(en) Leuctridae i Encyclopedia of Life 
(en) Leuctridae i Global Biodiversity Information Facility 
(no) Leuctridae hos Artsdatabanken 
(sv) Leuctridae hos Dyntaxa 
(en) Leuctridae hos Fauna Europaea 
(en) Leuctridae hos Fossilworks 
(en) Leuctridae hos ITIS 
(en) Leuctridae hos NCBI 
(en) Kategori:Leuctridae – bilder, video eller lyd på Wikimedia Commons 
Leuctridae – detaljert informasjon på Wikispecies 
The Tree of Life – Steinfluer, (Plecoptera) (engelskspråklig)
CSIRO – Steinfluer, (Plecoptera) (engelskspråklig)
Norsk Entomologisk forening
Fauna Europaea, utbredelsesdatabase for europeiske dyr
Stina Rautelin

Stina Agnes Elisabeth Rautelin (født 25. oktober 1963 i Helsingfors) er en finlandssvensk skuespiller, som arbeider i Sverige. 
Rautelin studerte i New York og på Teaterhögskolan i Helsingfors. Hun ble engasjert ved Stockholms stadsteater i 2001. 


== Filmografi i utvalg ==
2007 – Beck - I Guds navn (Svensk tittel: Beck – I Guds namn)
2007 – Beck - Det tause skriket (Svensk tittel: Beck – Det tysta skriket)
2007 – Beck - Det svake leddet (Svensk tittel: Beck – Den svaga länken)
2006 – Beck - Advokaten
2006 – Beck - Gribben (Svensk tittel: Beck – Gamen) (TV)
2006 – Beck – Jenta i jordkjelleren (Svensk tittel: Flickan i jordkällaren) (TV)
2006 – Tjocktjuven
1999 – Tomten är far till alla barnen
1999 – Rederiet
1998 – Beck - Spor i mørket (Svensk tittel: Beck – Spår i mörker)
1998 – Beck - Moneyman (TV)
1998 – Beck - Monsteret (Svensk tittel: Beck – Monstret (TV)
1998 – Beck - Pensjonat Perlen (Svensk tittel: Beck – Pensionat Pärlan) (TV)
1998 – Beck - Øye For Øye (Svensk tittel: Beck – Öga för öga) (TV)
1998 – Beck - Hvite Netter (Svensk tittel: Beck – Vita nätter) (TV)
1997 – Beck - Mannen med ikonerna (TV)
1997 - Beck – Mannen med ikonene (Svensk tittel: Beck – Mannen med ikonerna) (TV)
1997 – Beck – Lockpojken
1996 – På liv och död
1995 – Mannen utan ansikte
1995 – Radioskugga


== Referanser ==


== Eksterne lenker ==
(en) Stina Rautelin på Internet Movie Database 
(sv) Stina Rautelin i Svensk Filmdatabas 
(da) Stina Rautelin på Filmdatabasen 
(da) Stina Rautelin på danskefilm.dk 
(da) Stina Rautelin på danskfilmogtv.dk 
(da) Stina Rautelin på Scope 
(fr) Stina Rautelin på Allociné 
(en) Stina Rautelin på AllMovie 
(en) Stina Rautelin hos The Movie Database
Eikerapen Roots Festival

Eikerapen Roots Festival er en musikkfestival på Eikerapen i Åseral. Festivalen ble arrangert første gang i 2004 og hadde rundt 6000 besøkende i 2007. Festivalen foregår på 6 scener over 5 dager, fra onsdag til og med søndag den første uka i august.  I tillegg til musikk har festivalen AmVar-utstilling, drive-in-kino, barneroots med musikalsk underholdning for barn og egen festivalcamp. 
Artister som har spilt på festivalen er blant andre Steinar Albrigtsen, Hellbillies, Thom Hell, William Hut, Knut Reiersrud og Vestlandsfanden.


== Eksterne lenker ==
Offisielt nettsted
Skippy

Skippy (orig: Skippy the Bush Kangaroo) er en australsk TV-serie for barn og unge som gikk på Nine Network fra 1968 til 1970. Serien handlet om Waratah National Park utenfor Sydney, familien som drev den og kenguruen Skippy. Skippy eides av Sonny, familiens yngste sønn, og sammen bekjempet de tyver, inntrengere og aktivister. Skippy kom alltid med en hjelpende hånd når farer truet familien Hammond på Rangers Headquarters. Det ble spilt inn totalt 91 episoder på 30 minutter


== Om serien ==
Hvis man ser nøye etter, kan man se mennesker som veileder Skippy ved bestemte anledninger, siden kenguruer ikke kan læres opp slik en hund kan. De velkjente klikkelydene som Skippy lager, er laget av mennesker. Det ble lagt til for å forme en språkdialog mellom Skippy og de andre ved Waratah nasjonalpark. Skippy er en hunnkenguru. 
Serien regnes som Australias mest populære TV-serie noensinne på verdensbasis.


== Rolleliste ==
Ed Devereaux som Matt Hammond, lederen av nasjonalparken
Garry Pankhurst som Sonny Hammond
Ken James som Mark Hammond
Tony Bonner som Jerry King, nasjonalparkens helikopterpilot
Liza Goddard som Clarrissa Merrick (Clancy)


== Referanser ==


== Eksterne lenker ==
(en) Skippy på Internet Movie Database
Nuvsvåg

Nuvsvåg er en bygd i Loppa kommune i Finnmark. Bygda ligger på fastlandet, men man må ta ferge fra nabobygda Tverrfjord for å komme til kommunesenteret Øksfjord. Man kan også ta en hurtigbåt som går fra Hammerfest til Øksfjord, og ferge til Tverrfjord. . I Nuvsvåg bor det i 2014 rundt 70 innbyggere. Det er butikk, bensinstasjon, hytte- og fiskebåtutleie. Nuvsvåg er omkranset av høye fjell. Loppatind på 1175 moh. er den høyeste fjelltoppen i Finnmark. Fiske og småbruk var hovednæringen før, men nå er det kun et fåtall fiskebåter igjen og ingen småbruk. Bygda har besøk av lege og helsesøster, hver 14. dag.


== Skole ==
Nuvsvåg skole ble nedlagt sommeren 2012. Skoleåret 2012-13 hadde to unger i ungdomsskolealder hjemmeundervisning i Nuvsvåg. 1. november 2012 var rundt 16 personer flyttet fra kommunen som direkte følge av skolenedleggelsen.


== Lag og foreninger ==
Nuvsvåg har et rikt foreningsliv og har organisasjoner som Nuvsvåg Hagelag, Nuvsvåg Husflidlag, Nuvsvåg Jeger- og Fiskeforening, Nuvsvåg kirkeforening, Nuvsvåg Redningsforening, Nuvsvåg Sanitetsforening, samt lokallag av LHL
Skisamlingen Toppturhelga i Loppa ble arrangert for første gang i Nuvsvåg 1.- 5. mai 2013. Hensikten er å markedsføre kommunen og bidra til å skape optimisme og forhåpentligvis et lokalt skimiljø.


== Eksterne lenker ==
Toppturhelga i Loppa
Erik Flaa

Erik Flaa (født 1983 i Bærum) er en norsk artist, kjent fra Idol 2005, der han kom på 4.-plass bak Jorun Stiansen, Tone Damli Aaberge og Alejandro Fuentes.I 2008 ga han ut albumet Still That Bird is Singing.


== Referanser ==


== Eksterne lenker ==
(en) Erik Flaa på Internet Movie Database
You’ve Lost That Lovin’ Feelin’

«You've Lost That Lovin' Feelin'» er en nummer en hit som ble gitt ut i desember 1964 med The Righteous Brothers. Den nådde listetoppen 17. februar 1965. Sangen ble valgt som en av «århundrets sanger» av RIAA og denne originalversjonen samt senere coverversjoner skal ifølge rettighetsorganisasjonen Broadcast Music, Incorporated (BMI) være den mest kringkastede melodien i det 20. århundre i USA. Den var filmmusikk til filmen Top Gun - den beste av de beste.Sangen er skrevet av Phil Spector, Barry Mann og Cynthia Weil og produsert av Spector. Sangen er et av de beste og tydeligste eksempler på hans Wall of Sound-teknikk. Karakteristisk for Spector, fikk han den dype klangen ved å spille den av litt saktere. Blant bakgrunnsvokalistene er den unge Cher.
På magasinet Rolling Stones liste over de 500 største sangene gjennom tidene er sangen på 34.-plass.


== Cover-versjoner ==
Blant alle de artistene som senere har spilt inn sangen, er:

Gladys Knight & the Pips, på Silk 'N Soul
Isaac Hayes, på ...to Be Continued (1971)
Westlife, på The Love Album (2006)
Elvis Presley
Joan Baez
Dionne Warwick
Cilla Black (UK #2, 1965; Australia #2, 1965)
Neil Diamond og Dolly Parton
Lee Hazlewood og Nancy Sinatra
Dionne Warwick (USA #16, 1969)
The Human League på debutalbumet fra 1979 Reproduction
Long John Baldry og Kathi McDonald (USA #89, 1979)
Roberta Flack og Donny Hathaway (USA #71, 1971)
Hall & Oates på Voices (USA #12, 1980)
Erasure
The Firm
The Flying Pickets, på Lost Boys
Johnny Rivers, på And I Know You Wanna Dance
Telly Savalas, på Telly
Brian Wilson under hans Adult Child-periode, men er aldri blitt gitt ut kommersielt
Maverick og Goose (rollefigurene i filmen Top Gun, spilt av Tom Cruise og Anthony Edwards)
Barry Manilow, på The Greatest Songs of the Sixties (2006)
Legs Diamond, på Fire Power (1978)
James Last, på Beat in Sweet (1965), instrumentalversjon
Morgan Fisher, på Hybrid Kids
Jackie Leven på Defending Ancient Springs (2000)


== Norsk versjon ==
Arne Bendiksen har skrevet en norsk tekst. På norsk bærer den tittelen «Hvor er dine tanker». Sangen ble innspilt av Kirsti Sparboe på singlen Triola TN 415 i 1965.


== Referanser ==


== Eksterne lenker ==
Originalinnspillingen med The Righteous Brothers
Joan Baez synger sangen sammen med Phil Spector
Rajna Kabaivanska

Rajna Kabaivanska (bulgarsk: Райна Кабаиванска) (født 5. desember 1934 i Burgas i Bulgaria) er en operasangerinne og var en av verdens ledende sopranoer under annen halvdel av 1900-tallet. Hun het fra fødselen Rajna Jakimova, og studerte operasang og piano ved Bulgarias statsakademi for musikk.
Kabaivanskas debut fant sted i den bulgarske nasjonalopera i Sofia som Tatjana i Tsjajkonskijs Eugen Onegin i 1957. To år etter hadde hun sitt gjennombrudd i Italia som Nedda i Leoncavallo’s I pagliacci, selv om det ikke var før i 196, da hun første gang opptrådte på Milanos La Scala, at hun gle en iternasjonal stjerne.Mellom 1960-årene og 1980-årene turnerte Kabaivanska de fleste større operateatre verden over, som Metropolitan Opera og Carnegie Hall i New York, Covent Garden i London, Bolsjoiteateret in Moskva og Teatro Colón i Buenos Aires. 
Hennes repertoar har omfattet verker av blant annet:

Giuseppe Verdi – (Don Carlo, Otello, Falstaff, La traviata, Il trovatore, La Forza del Destino, I Vespri Siciliani, Ernani, Requiem),
Giacomo Puccini – (Madama Butterfly, Tosca, Manon Lescaut),
Richard Wagner – (Rienzi),
Francesco Cilea – (Adriana Lecouvreur),
Gaetano Donizetti – (Roberto Devereux),
Ruggero Leoncavallo – (Pagliacci),
Charles Gounod – (Faust),
Jules Massenet – (Manon),
Alfredo Catalani – (La Wally),
Pjotr Iljitsj Tsjajkovskij – (Spar Dronning, Eugen Onegin),
Richard Strauss – (Capriccio),
Riccardo Zandonai – (Francesca da Rimini),
Gasparo Spontini – (La Vestale),
Christoph Willibald Gluck – (Armide),
Leoš Janáček – (Makropulosaffæren),
Franz Lehár – (Den glade enke).Kabaivanska har mottatt de følgende internasjonale operautmerkelser: Bellini (1965), Viotti d'Oro (1970), Puccini (1978), Illica (1979), Monteverdi (1980), Accademia 'Medici' – Lorenzo il Magnifico, Firenze (1990),Grand Prix  'A Life, Dedicated to the Music', Venezia (2000).
Kabaivanska er nå (2007) professor ved Accademia Musicale Chigiana i Siena i Italia. 


== Referanser ==


== Eksterne lenker ==
(en) Raina Kabaivanska – kategori av bilder, video eller lyd på Commons 
(en) Rajna Kabaivanska på Internet Movie Database 
(en) Rajna Kabaivanska hos The Movie Database 
(en) Rajna Kabaivanska på Discogs 
(en) Rajna Kabaivanska på MusicBrainz 
(en) Rajna Kabaivanska på AllMusic 
Fansted
Ginling College

Ginling College (også kjent som Ginling Women's University og Ginling Women's College of Arts and Sciences, 金陵女子文理学院, 金陵女子大学) var et protestantisk universitet grunnlagt i 1913 i Nanjing i Kina. Det var det første universitet i landet som gav  baccalaureatgrad til kvinnelige studenter.
Det ble sammenslått med University of Nanking i 1951. 

Nanjings pedagogiske universitet ble grunnlagt på samme campus i 1952.
Ginling Girls' High School(金陵女子高級中學) i Taipei på Taiwan ble grunnlagt av tidligere studenter fra Ginling Women's University i 1956.
Ginling College (金陵女子学院) ble grunnlagt på nytt av  Nanjings pedagogiske universitet og tidligere studenter fra Ginling Women's University i 1987.Ginling College var rammet av de japanske herjinger under Nanjingmassakren i 1937.


== Eksterne lenker ==
Ginling College, Biographical Note at the Smith College Archives
Nanjing's Historic Universities